

[image: ]

ΤΑΙΝΙΟΘΗΚΗ ΘΕΣΣΑΛΟΝΙΚΗΣ
ΣΙΝΕΜΑ ΞΑΝΑ: Το Ελληνικό Σινεμά όπως δεν το έχεις ξαναδεί
Αίθουσες Σταύρος Τορνές & Τζον Κασσαβέτης  // 1-4  Οκτωβρίου 2026

Η Ταινιοθήκη Θεσσαλονίκης επιστρέφει δυναμικά για την κινηματογραφική σεζόν 2026-2027, με συναρπαστικά αφιερώματα τα οποία θα δώσουν την ευκαιρία στο κοινό της Θεσσαλονίκης να απολαύσει εξαιρετικές και σπάνιες ταινίες στη μαγεία της σκοτεινής αίθουσας. 
Η πρεμιέρα της φετινής σεζόν της Ταινιοθήκης Θεσσαλονίκης γίνεται με το αφιέρωμα Σινεμά Ξανά, μια επιλογή 20 ταινιών του κύκλου προβολών της Ελληνικής Ακαδημίας Κινηματογράφου που ταξιδεύει ανά την Ελλάδα και δίνει στο κοινό την ευκαιρία να παρακολουθήσει ταινίες μυθοπλασίας και ντοκιμαντέρ από τη δεκαετία του 1950 έως σήμερα, σε ένα εκλεκτικό πρόγραμμα πέντε ενοτήτων υπό την επιμέλεια ξεχωριστών προσωπικοτήτων.
Οι προβολές θα πραγματοποιηθούν στις αίθουσες Σταύρος Τορνές και Τζον Κασσαβέτης στην Αποθήκη 1 στο Λιμάνι από την Πέμπτη 1 έως την Κυριακή 4 Οκτωβρίου, όπου θα προβληθούν συνολικά 20 ταινίες.
Επιμελητές και ενότητες
· ο Γιώργος Κρασσακόπουλος, κριτικός κινηματογράφου και επικεφαλής προγράμματος του Φεστιβάλ Κινηματογράφου Θεσσαλονίκης, παρουσιάζει την θεματική ενότητα Αντι/Κατοπτρισμοί, με την προβολή ελληνικών και ευρωπαϊκών ταινιών σε ζεύγη, εστιάζοντας στους άρρητους διαλόγους μεταξύ δημιουργών.
· η Ακαδημαϊκός της Επικοινωνίας και των ΜΜΕ, Αφροδίτη Νικολαΐδου, επιμελείται τη θεματική Αθήνα 1990s και 2000s: Η Πόλη Ανάμεσα; με ταινίες που αποτυπώνουν τη μεταμόρφωση της Αθήνας τα χρόνια της κρίσης.
· ο παραγωγός και διανομέας Διονύσης Σαμιώτης, παρουσιάζει το Box Office, μια επιλογή από τις μεγαλύτερες εμπορικές επιτυχίες του ελληνικού κινηματογράφου.
· οι ηθοποιοί Μαρίσσα Τριανταφυλλίδου και Εύα Σαμιώτη, συνδιαμορφώνουν τη θεματική ενότητα με τίτλο Πατρίς-Θρησκεία-Οικογένεια: Είμαστε Φτιαγμένοι από το Υλικό των Ονείρων με επίκεντρο την ελληνική ταυτότητα.
· ο συγγραφέας και σεναριογράφος Ευθύμης Φιλίππου υπογράφει την ενότητα Αυτούς, Τότε, με ρηξικέλευθες ελληνικές ταινίες μυθοπλασίας και ντοκιμαντέρ που καλύπτουν 5 δεκαετίες.
Οι επιλογές τους κάνουν μια μη γραμμική αναδρομή στην ιστορία του ελληνικού σινεμά, γεμάτη με στάσεις, ανατροπές και εκπλήξεις. Από το 1953 έως το 2024, από την Ελλάδα της κρίσης και την Αθήνα του μεταναστευτικού και των Ολυμπιακών Αγώνων μέχρι την αγροτική ζωή, τις σχέσεις των φύλων, τη σεξουαλική απελευθέρωση και την «ιερή» οικογένεια, μέχρι τις εκλεκτικές συγγένειες του ελληνικού σινεμά με το βρετανικό, το γαλλικό, το γερμανικό και το αυστριακό. Από αναγνωρισμένες και αναγνωρισμένους δημιουργούς και τους εισπρακτικούς τους θριάμβους μέχρι μικρές ανακαλύψεις που ανοίγουν το δρόμο για τις δημιουργίες του μέλλοντος, το Σινεμά Ξανά αποκαλύπτει μια χώρα και μια κινηματογραφία που αλλάζει αδιάκοπα.
Το πρόγραμμα και αναλυτικές πληροφορίες για τις ταινίες είναι διαθέσιμα στο site του Φεστιβάλ. 
Η δράση Σινεμά Ξανά αποτελεί μέρος του επίσημου προγράμματος προετοιμασίας της διοργάνωσης των 39ων Ευρωπαϊκών Βραβείων Κινηματογράφου στην Αθήνα, που πραγματοποιείται σε συνεργασία με το Ελληνικό Κέντρο Κινηματογράφου, Οπτικοακουστικών Μέσων και Δημιουργίας - ΕΚΚΟΜΕΔ. Η Τελετή των Ευρωπαϊκών Βραβείων Κινηματογράφου που θα φιλοξενηθεί τον Ιανουάριο του 2027 στην Εθνική Λυρική Σκηνή στο Κέντρο Πολιτισμού Ίδρυμα Σταύρος Νιάρχος, αποτελεί κορυφαίο πολιτιστικό γεγονός διεθνούς εμβέλειας και μοναδική ευκαιρία για την προβολή της ελληνικής κινηματογραφικής δημιουργίας καθώς και την ανάδειξη της Ελλάδας ως δυναμικού κόμβου κινηματογραφικής δημιουργίας στην Ευρώπη.
Δείτε το επίσημο trailer: ΣΙΝΕΜΑ ΞΑΝΑ - Το ελληνικό σινεμά όπως δεν το έχεις ξαναδεί 
Πρόγραμμα προβολών
Πέμπτη 01/10
Αίθουσα Σταύρος Τορνές
19:30 Αναπαράστασις: H ζωή και το έργο του Γιάννη Χρήστου (1926-1970) (2012, 96΄) του Κωστή Ζουλιάτη (θεματική ενότητα Αυτούς, Τότε.) Q&A με τη συμμετοχή των Κωστή Ζουλιάτη, σκηνοθέτη, και Σίμου Παπάνα, Διευθυντή της Κρατικής Ορχήστρας Θεσσαλονίκης.

21:30 Αγέλαστος Πέτρα (2000, 87΄) του Φίλιππου Κουτσαφτή (θεματική ενότητα Αυτούς, Τότε.) Εισαγωγή και Q&A με τη συμμετοχή των Φίλιππου Κουτσαφτή, σκηνοθέτη, και Απόστολου Καρακάση, σκηνοθέτη και καθηγητή στο Τμήμα Κινηματογράφου του ΑΠΘ.  

Αίθουσα Τζον Κασσαβέτης
19:30 Από την άκρη της πόλης (1998, 94΄) του Κωνσταντίνου Γιάνναρη (θεματική ενότητα Αθήνα 1990s και 2000s: Η Πόλη Ανάμεσα;) Εισαγωγή και Q&A με τη συμμετοχή της Χριστίνας Αδάμου, καθηγήτριας στο Τμήμα Κινηματογράφου του ΑΠΘ.

21:30 Διόρθωση (2007, 87΄) του Θάνου Αναστόπουλου (θεματική ενότητα Αθήνα 1990s και 2000s: Η Πόλη Ανάμεσα;) Εισαγωγή και Q&A με τη συμμετοχή των Θάνου Αναστόπουλου, σκηνοθέτη, και Δημήτρη Δημητριάδη, συγγραφέα και μεταφραστή.

Παρασκευή 02/10
Αίθουσα Σταύρος Τορνές
20:00 Κάλυμνος, το νησί των σφουγγαράδων (1963, 20΄) & Το Μπουζούκι (1973, 50΄) του Βασίλη Μάρου (θεματική ενότητα Αυτούς, Τότε.) Εισαγωγή και Q&A με τη συμμετοχή του Απόστολου Καρακάση, σκηνοθέτη και καθηγητή στο Τμήμα Κινηματογράφου του ΑΠΘ.  

21:30 Κοσμικό ανατομείο (1993, 63΄) του Βασίλη Βαφέα & Μπέττυ (1979, 33΄) του Δημήτρη Σταύρακα (θεματική ενότητα Αυτούς, Τότε.) Εισαγωγή και Q&A με τη συμμετοχή των Δημήτρη Σταύρακα, σκηνοθέτη, και Πέννυς Μπούσκα, σκηνοθέτριας & καθηγήτριας στο Τμήμα Κινηματογράφου του ΑΠΘ.   

Αίθουσα Τζον Κασσαβέτης
19:30 Το όνειρο του σκύλου (2005, 88΄) του Άγγελου Φραντζή (θεματική ενότητα Αθήνα 1990s και 2000s: Η Πόλη Ανάμεσα;) Εισαγωγή και Q&A με τη συμμετοχή του Άγγελου Φραντζή, σκηνοθέτη, και των Χριστίνας Βλάχου και Στέλας Αναστασάκη, της εταιρείας διοργάνωσης καλλιτεχνικών γεγονότων Off Stream.   

21:30 Κλαις; (2007, 87΄) του Αλέξανδρου Βούλγαρη (θεματική ενότητα Αθήνα 1990s και 2000s: Η Πόλη Ανάμεσα;) Εισαγωγή και Q&A με τη συμμετοχή των Χριστίνας Βλάχου και Στέλας Αναστασάκη, της εταιρείας διοργάνωσης καλλιτεχνικών γεγονότων Off Stream.    

Σάββατο 03/10
Αίθουσα Σταύρος Τορνές
19:30 Μακεδονικός Γάμος (1960, 23΄), Θάσος (1961, 18΄) & Καστοριά (1969, 24΄) & του Τάκη Κανελλόπουλου (θεματική ενότητα Αυτούς, Τότε.) Εισαγωγή και Q&A με τη συμμετοχή του Γιάννη Παλαβού, συγγραφέα.

21:00 Ο Άνθρωπος με το Γαρύφαλλο (1980, 125΄) του Νίκου Τζίμα (θεματική ενότητα Box Office) Εισαγωγή και Q&A με τη συμμετοχή των Νίκου Τζίμα, σκηνοθέτη, και Γιάννη Παλαβού, συγγραφέα.

Αίθουσα Τζον Κασσαβέτης
19:30 Attenberg (2010, 97΄) της Αθηνά Ραχήλ Τσαγγάρη (θεματική ενότητα Αντι/Κατοπτρισμοί) Εισαγωγή και Q&A με τη συμμετοχή της Θούλης Μυσιρλόγλου, Καλλιτεχνικής Διευθύντριας του MOMus Μουσείου Σύγχρονης Τέχνης.  

21:30 Το πρόβλημα που να έρχεσαι στον κόσμο / The Trouble with Being Born (2020, 94΄) της Σάντρα Βόλνερ (θεματική ενότητα Αντι/Κατοπτρισμοί) Εισαγωγή και Q&A με τη συμμετοχή της Θούλης Μυσιρλόγλου, Καλλιτεχνικής Διευθύντριας του MOMus Μουσείου Σύγχρονης Τέχνης.

Κυριακή 04/10
Αίθουσα Σταύρος Τορνές
19:30 Στον ουρανό του τίποτα με ελάχιστα (2023, 71΄) του Χρήστου Αδριανόπουλου (θεματική ενότητα Πατρίς-Θρησκεία-Οικογένεια: Είμαστε Φτιαγμένοι από το Υλικό των Ονείρων) Εισαγωγή και Q&A με τη συμμετοχή του σκηνοθέτη Χρήστου Αδριανόπουλου και του Γιώργου Τσιτιρίδη, δημοσιογράφου και συγγραφέα.

21:30 Avant-Drag! (2024, 92΄) του Φιλ Ιερόπουλου (θεματική ενότητα Πατρίς-Θρησκεία-Οικογένεια: Είμαστε Φτιαγμένοι από το Υλικό των Ονείρων) Εισαγωγή και Q&A με τη συμμετοχή του Γιώργου Τσιτιρίδη, δημοσιογράφου και συγγραφέα.		

Αίθουσα Τζον Κασσαβέτης
19:00 Αδέσποτα Κορμιά (2024, 109΄) της Ελίνας Ψύκου (θεματική ενότητα Αντι/Κατοπτρισμοί) Εισαγωγή και Q&A με τη συμμετοχή του Δημήτρη Κουτσιαμπασάκου, σκηνοθέτη, σεναριογράφου και καθηγητή στο Τμήμα Κινηματογράφου του ΑΠΘ. 

21:30 Μην πετάξεις τίποτα / Les Glaneurs et la Glaneuse (2000, 82΄) της Ανιές Βαρντά (θεματική ενότητα Αντι/Κατοπτρισμοί) Εισαγωγή και Q&A με τη συμμετοχή του Δημήτρη Κουτσιαμπασάκου, σκηνοθέτη, σεναριογράφου και καθηγητή στο Τμήμα Κινηματογράφου του ΑΠΘ.

	Γενική είσοδος: 5€
Εισιτήρια διαθέσιμα ηλεκτρονικά στην ηλεκτρονική διεύθυνση:
https://www.more.com/venues/filmfestival/ 


Οι αίθουσες του Φεστιβάλ Κινηματογράφου Θεσσαλονίκης είναι μέλη του

